Anyons in new settings
Independent Research Fund Denmark
Aarhus Universitet
Anyoner er en form for partikler, der har meget usædvanlige egenskaber. De kan opstå i grænselaget mellem to halvledere under de rette betingelser. Deres eksistens har udfordret flere grundlæggende fysiske principper og ledt til ny indsigt. Den næste generation af teknologi vil bygge på kvantemekaniske effekter, og det har vist sig, at anyoner også er en lovende platform til at bygge en kvantecomputer. Anyoner er blevet detekteret under ekstreme forhold, men der er stadig meget, vi ikke ved om dem, og der er brug for mere forskning, inden vi kan udnytte dem teknologisk. Vores mål er dels at rykke grænserne for anyonforskning ved at realisere anyoner i systemer, der har andre egenskaber end de systemer, hvor anyoner tidligere er blevet fundet, og dels at udvikle metoder til at opnå mere kontrol over anyoners dynamik, hvilket er afgørende for teknologiske anvendelser. Vi vil undersøge muligheder for at have anyoner i strukturer med forskellige dimensioner, hvilket kan lede til grundlæggende ny fysik. Vi vil også lede efter anyoner i systemer, hvor anyoner kun kan bevæge sig, hvis de aktivt bliver skubbet. Det er et skridt på vejen til at bygge anyonkvantecomputere, der kan operere ved høje temperaturer. Endelig vil vi undersøge, hvordan man skal styre anyonerne i en anyonkvantecomputer for at få de mest pålidelige resultater ud af en beregning, hvis man kræver, at beregningerne er gennemført i løbet af en bestemt tid.
Research Projects (Max 10 MDKK) / Sapere Aude: DFF-Forskningsleder / grant